# விக்கிப்பீடியா:நிர்வாகி தரத்துக்கான வேண்டுகோள்/முந்தைய வேண்டுகோள்கள் 15

## ஸ்ரீகர்சன் (மே 25, 2013- சூன் 1, 2014) (வாக்கு: 3|1|2)

#### முடிவு

வாக்கெடுப்பின் மீதான முடிவை அதிகாரி நிலை பயனர்கள் இங்கு உரையாடிய பின் அறிவிப்பது நல்லதாகப் படுகிறது. வாக்கெடுப்பு முடிவை எவ்வாறு புரிந்து கொண்டு இணக்க முடிவாக அறிவிப்பது என்ற முறையில் அணுகுவது சரியாக இருக்கும். நிருவாக அணுக்க கோரிக்கை குறித்த தங்கள் தனிப்பட்ட ஆதரவு / நடுநிலை / எதிர்ப்பு நிலைப்பாட்டை மேலே பதியலாம். எனவே, அந்த தனிப்பட்ட நிலைப்பாட்டில் இருந்து விலகி வாக்கெடுப்பு நிலவரத்துக்கு ஏற்ப என்ன முடிவு எடுப்பது என்பது பற்றி மட்டும் இங்கு கருத்து தெரிவிக்க வேண்டுகிறேன். கவனிக்க: பயனர்:Mayooranathan, பயனர்:Natkeeran, பயனர்:Sundar. --இரவி (பேச்சு) 15:24, 1 சூன் 2014 (UTC)  
பயனர்:Mayooranathan, பயனர்:Natkeeran, பயனர்:Sundar - சூன் 8, 2014க்கு முன்பு விரைந்து உங்கள் கருத்துகளைத் தந்தால் இணக்க முடிவை காலம் தாழ்த்தாமல் எடுக்க உதவும். நன்றி.--இரவி (பேச்சு) 08:48, 3 சூன் 2014 (UTC)  
:மேலோட்டமாக பார்த்ததில் சிரீகர்சன் சிறப்பாகப் பங்களிக்கக் கூடியவர் என உணர்கிறேன். அதேவேளை பதிவான வாக்குகளையும் கருத்துக்களையும் பார்த்தால் அவர் இன்னும் சிலகாலம் பங்காற்றியிருக்க வேண்டும் என்ற எதிர்பார்ப்பு தெரிகிறது. குறிப்பிட்ட ஒரு வார்ப்புருவைத் தொகுப்பதற்கும் நுட்பச் செயல்பாடுகளுக்கும் இப்போதுள்ள வசதிப்படி இந்த அணுக்கம் தேவைப்படாது என்றே நினைக்கிறேன். வேண்டிய எண்ணிக்கையில் நிருவாகிகள் இருப்பதாகப்பல பயனர்கள் கருத்துத் தெரிவித்திருப்பதால் நிருவாகி அணுக்கத்திற்கான தகுதிகளைச் சற்று வரையறுக்கலாம் என நினைக்கிறேன் (இந்த நியமனத்தை முன்னிட்டில்லாவிட்டாலும் இனிவரும் முன்மொழிவுகள் அனைத்தையும் எண்ணி இவ்வாறு செய்தல் வேண்டும்.) இப்போதைக்கு போதிய ஆதரவு இருப்பதாகவும் தெரியவில்லை. (நான் அவ்வப்போது மட்டும் வந்துசெல்வதால் ஏதேனும் தகவலைக் கவனிக்கத் தவறியிருக்கலாம். அவ்வாறிருந்தால் சுட்டிக்காட்டி உதவுங்கள்.) -- சுந்தர் <sup>\பேச்சு</sup> 11:02, 3 சூன் 2014 (UTC)  
::அண்மைய நிருவாக அணுக்க வாக்கெடுப்புகளை ஒப்பிட இந்த வாக்கெடுப்பில் குறைவான எண்ணிக்கை வாக்குகளே பதிவாகியுள்ளன. அவற்றிலும் சரி பாதி எதிர்ப்பு / நடுநிலை / கருத்துகளைக் கொண்டிருப்பதால், இந்த வாக்கெடுப்பின் அடிப்படையில் தற்போது சிறீகர்சனுக்கு நிருவாக அணுக்கம் வழங்குவதற்கான சூழல் இல்லை. இது ஒரு அதிகாரி நிலை பயனர் என்ற முறையில் வாக்கெடுப்பு நிலவரம் தொடர்பான என்னுடைய தனிப்பட்ட கருத்து. மற்ற அதிகாரி நிலை பயனர்களும் கருத்து தெரிவித்த பிறகு சூன் 8, 2014க்குப் பிறகு வாக்கெடுப்பு முடிவு அறிவிக்கப்படும்.--இரவி (பேச்சு) 11:47, 5 சூன் 2014 (UTC)  
: ஸ்ரீகர்சன் தமிழ் விக்கிப்பீடியாவின் பல்வேறு பகுதிகளிலும் சிறப்பாகவும், தொடர்ச்சியாகவும் பங்களித்து வரும் ஒரு பயனர் என்பதில் சந்தேகம் இல்லை. பிற பயனர்களுடன் பழகும் விதம், மற்றவர்களுடைய ஆலோசனைகளைச் செவிமடுத்தல் போன்ற விடயங்களிலும் அவர் முறையாகவே செயல்படுவது தெரிகிறது. எனவே, தமிழ் விக்கியின் எதிர்கால வளர்ச்சிக்கு முன்னணியில் நின்று செயல்படக்கூடிய ஒரு பயனராகவே அவரை நான் பார்க்கிறேன்.  
: அவரது நிர்வாக அணுக்கம் தொடர்பான மேலுள்ள வேண்டுகோள் தொடர்பில் ஆறு பயனர்கள் மட்டுமே வாக்களித்துள்ளனர். இது அண்மைக் காலங்களிலான வேண்டுகோள்களுடன் ஒப்பிடும்போது மிகவும் குறைவாகவே உள்ளது. இது ஏன் என்று தெரியவில்லை. நானும் வாக்களிக்கவில்லை. இதற்கு இது என் கண்ணில் படாமல் விட்டதே காரணம். மேலும் பலருக்கு இதுபோல் நிகழ்ந்திருக்கக்கூடும். எது எப்படி இருந்தாலும், என்னுடைய தனிப்பட்ட கருத்துக்களை ஒதுக்கி வைத்துவிட்டு வாக்கெடுப்பின் அடிப்படையில் மட்டும் பார்க்கும்போது இந்த முறை ஸ்ரீகர்சனுக்கு நிர்வாக அணுக்கம் வழங்குவதற்கான சாதகமான நிலை இல்லை என்றே தெரிகிறது. இந்த நிலைமை குறித்துச் ஸ்ரீகர்சன் உற்சாகம் இழக்கவேண்டிய அவசியம் இல்லை. சில பயனர்கள் நீங்கள் சில விடயங்களைக் கற்றுக்கொள்ள வேண்டும் என்று எதிர்பார்க்கிறார்கள். எனவே அதை ஒரு ஆலோசனையாக எடுத்துக்கொண்டு தொடர்ந்து பணியாற்றுங்கள். விரைவில் இந்த அணுக்கத்தை நீங்கள் பெற்றுக்கொள்ளலாம்.  
: தமிழ் விக்கியில் நிர்வாகிகள் கூடுதலாக இருக்கிறார்கள் என்பது பிரச்சினையல்ல. இத்தனை பேர் நிர்வாகிகளாக இருக்கிறார்கள். இத்தனை வீதம் நிர்வாக அணுக்கம் உள்ளவர்களாக இருக்கிறார்கள் என்பதெல்லாம் நிர்வாக அணுக்கம் வழங்குவதற்குத் தடையாக இருக்க வேண்டியது இல்லை. இது தமக்குக் கீழே ஒரு குறிப்பிட்ட அளவு பயனர்களை வைத்துக்கொண்டு மேலாண்மை செய்வதற்கான பதவி அல்ல. பொறுப்பான பயனர்களுக்கு வழங்கப்படும் வழங்கப்படும் சில கூடுதல் அணுக்கங்கள் மட்டுமே. எனவே விக்கிப்பீடியாவின் கொள்கைகளையும், செயல்பாடுகளையும் புரிந்துகொண்டு, தமது கூடுதல் அணுக்கங்களைப் பொறுப்புடன் பயன்படுத்தக்கூடிய எவரும் நிர்வாகியாக இருப்பதில் தவறு இல்லை. ஆனாலும், ஒவ்வொரு பயனரையும் பற்றி மற்ற எல்லாப் பயனர்களும் தெளிவாகத் தெரிந்து வைத்திருக்கக்கூடிய எல்லைகளைத் தாண்டி தமிழ் விக்கிப்பீடியா வளர்ந்து வருவதால், நிர்வாக அணுக்கம் வழங்குவதற்குரிய கொள்கைகளை வகுத்துக் கொள்வது அவசியமே. இது நிர்வாக அணுக்கம் கோர விரும்புபவர்களுக்கும், வாக்களிப்பவர்களுக்கும் உதவியாக அமையும்.  
: ---மயூரநாதன் (பேச்சு) 08:14, 7 சூன் 2014 (UTC)
: --✍ mohamed ijazz ☪ ® (பேச்சு) 08:24, 7 சூன் 2014 (UTC)  
::@மயூரநாதன் அவர்களே //அவரது நிர்வாக அணுக்கம் தொடர்பான மேலுள்ள வேண்டுகோள் தொடர்பில் ஆறு பயனர்கள் மட்டுமே வாக்களித்துள்ளனர். இது அண்மைக் காலங்களிலான வேண்டுகோள்களுடன் ஒப்பிடும்போது மிகவும் குறைவாகவே உள்ளது. இது ஏன் என்று தெரியவில்லை. நானும் வாக்களிக்கவில்லை. இதற்கு இது என் கண்ணில் படாமல் விட்டதே காரணம். மேலும் பலருக்கு இதுபோல் நிகழ்ந்திருக்கக்கூடும்.// என்று கூறியிருந்தீர்கள். வழக்கமாக அண்மையில் நடைபெற்ற தேர்தல்களுக்கும் மீடியாவிக்கி:Sitenotice இல் அறிவிப்பு இடப்பட்டிருந்தது (காண்க: 1, 2, 3) இதனால் அனைத்துப் பயனர்களுக்கும் வாக்கெடுப்பு நடைபெறுவது தெரியவந்து வாக்களித்திருந்தனர். ஆனால் இம்முறை மீடியாவிக்கி:Sitenotice இல் அறிவிப்பு இடப்படவில்லை. நானே மீடியாவிக்கி:Sitenotice இல் அறிவிப்பு இடும்படி கேட்பது முறையல்ல (காண்க: Canvassing) என்பதால் இதுபற்றித் தெரிவிக்கவில்லை. சிலவேளைகளில் இதனாலும் பயனர்கள் வாக்களிக்காது விட்டிருக்கலாம்.--ஸ்ரீகர்சன் (பேச்சு) 17:27, 7 சூன் 2014 (UTC)
::ஆதரவு வாக்களிக்க விரும்புகிறேன். ஆனால் காலம் முடிவடைந்துவிட்டது என்ற குறிப்பையும் இப்போதுதான் பார்த்தேன். நிர்வாக அணுக்க வாக்கெடுப்பு நடக்கிறது என்பதைக் கவனிக்கத் தவறிவிட்டேன்.--பவுல்-Paul (பேச்சு) 19:20, 7 சூன் 2014 (UTC)  
:::காலம் கடந்த கருத்திற்கு மன்னிக்கவும். விக்கி விடுப்பில் இருந்ததனால் கவனிக்க தவறி விட்டேன். இது தமிழ் விக்கிக்கு தொடர்பில்லாமல் இருந்தாலும் இங்கு குறிப்பிட வேண்டியது அவசியம். ha விக்கியில் நிர்வாகி அணுக்கத்தைப் பெற கையாள் கணக்குகளை உபயோகித்துள்ளார். இது பற்றி மேலாளர்கள் உரையாடி அவரது மற்றைய கணக்குகளை தடை செய்துவிட்டனர் (இணைப்புகள் & ). இது பற்றி ஸ்ரீகர்சனிடம் ஏற்கனவே அறிவுறுத்தலாம் என்றிருந்தேன். எப்படியோ மறந்து விட்டேன். @ஸ்ரீகர்சன் நிர்வாகி என்பதை ஒரு பதவி என்பது போல பார்க்காமல் ஒரு துப்புரவு கருவியாக பார்த்து எப்போதும் போல பங்களிப்பீர்கள் என எதிர்பார்க்கிறேன். நீங்கள் நிர்வாகியானால் அதை நல்ல முறையில் பயன்படுத்துவீர்கள் என்பதில் உறுதியாக இருந்தாலும், ha விக்கி நிகழ்விற்கு பிறகு உங்களுக்கு ஆதரவு அளிப்பதில் சிறிது தயக்கம் ஏற்படுகிறது. இது போன்ற செயல்களை தமிழ் விக்கியில் ஒருபோதும் செய்ய மாட்டீர்கள் என நம்புகிறேன். தயவுசெய்து இதனை குற்றச்சாட்டாக எடுத்துக்கொள்ளாமல் எப்போதும் போல பங்களிக்கவும். தகுந்த காலம் வரும் போது நானோ, மற்ற பயனர்களோ அல்லது நீங்களே உங்களை நிர்வாக அணுக்கத்திற்கு மீண்டும் முன்மொழியலாம். --**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 16:02, 9 சூன் 2014 (UTC)  
முடிவு: **மேற்கண்ட வாக்கெடுப்பு நிலவரம், அதனையடுத்த அதிகாரி நிலை பயனர்களின் ஒருமித்த கருத்தின் அடிப்படையில் தற்போது இந்த வாக்கெடுப்பின் அடிப்படையில் சிறீகர்சனுக்கு நிருவாக அணுக்கம் வழங்குவதற்கான சூழல் இல்லை. இங்கு பகிரப்பட்டுள்ள கருத்துகளை உள்வாங்கி தொடர்ந்து சிறப்பாக பங்களிக்க சிறீகர்சனுக்கு வாழ்த்துகள்**.--இரவி (பேச்சு) 07:18, 8 சூன் 2014 (UTC)